**Ministru kabineta noteikumu projekta "Ministru kabineta kārtības rullis" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir precizēt tiesisko regulējumu Ministru kabineta kārtības rullī (turpmāk – kārtības rullis) saistībā ar Vienotā Tiesību aktu projektu izstrādes un saskaņošanas portāla darbības uzsākšanu, kurš paredz uzlabot sabiedrības līdzdalības vidi tiesību aktu projektu (turpmāk - TA projekts) jaunrades procesā un Ministru kabineta lēmumu pieņemšanas procesa modernizēšanu, nodrošinot TA projektu efektīvāku, caurspīdīgāku un ātrāku izstrādes un saskaņošanas gaitu.Kārtības ruļļa projekts paredz regulējumu attiecībā uz TA projektiem, kuri izsludināti Valsts sekretāru sanāksmē pirms šī kārtības ruļļa projekta spēkā stāšanās.Kārtības ruļļa projekts stājas spēkā 2021. gada 25.augustā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunktu) izvirzīja uzdevumu - Izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. 25. augustā ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti un ar to saistītā informācija tiks izstrādāta, saskaņota un virzīta TAP portālā.  Pašreiz kārtības rullis regulē TA projektu izstrādi, saskaņošanu un pieņemšanas procesu, kas ir pakārtots dokumentu orientētam procesam. Ieviešot TAP portālu, notiek pāreja no dokumentu orientēta procesa uz pašas informācijas radīšanu un apstrādi vienotā vidē, līdz ar to Ministru kabineta kārtības rullī tiek paredzētas būtiskas izmaiņas procesos informācijas sagatavošanā un apritē.  Ministru kabinetā iesniedzamos TA projektus izstrādā nozaru ministrijas, to padotības iestādes un Ministru prezidenta padotības iestādes. TA projektu izstrādē šobrīd netiek izmantotas īpašas izstrādes programmatūras. Katra iestāde sava resora noteiktajā vidē izstrādā TA projektus un tos virza uz Valsts sekretāru sanāksmi, Ministru kabineta sēdi un Ministru kabineta komitejas sēdi (turpmāk - sēde). Saskaņošana ar citām iestādēm un izziņas sagatavošana lielā mērā ir manuāls darbs, kas prasa veikt daudz tehnisku (neautomatizētu) darbību, viena un tā pati informācija tiek uzturēta katrā resorā atsevišķi. TA projektu saskaņošana notiek dažādos veidos, kas neveido vienu skaidri saprotamu plūsmu.  Problēma 1. Sadrumstalots un neviendabīgs TA projektu izstrādes, saskaņošanas un apstiprināšanas process, liels neautomatizētu darbību apjoms. Sēdēs izskatāmo dokumentu aprite notiek, izmantojot vairākas sistēmas – DAUKS, , ePortfelis, MK tīmekļa vietnes sadaļu “Tiesību aktu projekti” un ministriju dokumentu vadības sistēmas. Daudzo sistēmu sadrumstalotība apgrūtina un sarežģī TA projektu izsludināšanas, iesniegšanas un izskatīšanas procesu.  Ieviešot TAP portālu, valsts pārvaldei un sabiedrībai būs vairāki ieguvumi un resursu ietaupījums, kas atsvērs ieguldītos resursus šāda mēroga sistēmas ieviešanā. Tiesību aktu izstrādātājiem valsts pārvaldē būtiski tiks samazināts neautomatizētu darbību veikšanas slogs, kas veidojas, sagatavojot un saskaņojot TA projektus. Tehnisko (neautomatizēto) darbu vietā valsts pārvaldes darbinieki varēs vairāk laika veltīt TA projektu satura kvalitātei.  TAP portālā tiks izveidota vienota ministriju, to padotības iestāžu un citu institūciju TA projektu izstrādes darba vide, optimizējot ministriju resursus, izslēdzot nepieciešamību katrai ministrijai uzturēt savu atsevišķu vidi TA projektu izstrādei. Tāpat ministriju dokumentu vadības sistēmās nebūs jāuztur ar TA projektu izstrādi, apriti un kontroli saistītie dokumenti. Visi ar TA projektu izstrādi un apriti saistītie dokumenti tiks aizstāti ar pašu informāciju, kas tiks uzkrāta TAP portālā un no TAP portāla nodota glabāšanai Valsts arhīvā. TAP portāls nebūs lietvedības sistēma, bet datu aprites sistēma. No Dokumentu aprites un uzdevumu kontroles sistēmas DAUKS tiks izkļauta visa ar TAP apriti saistītā informācija, tā būs pieejama TAP portālā. Tāpat tiks optimizēta Valsts kancelejas darba vide, izkļaujot no tās un iekļaujot TAP portālā ar TAP izstrādi saistītās funkcijas. ePortfelis tiks aizstāts ar sēžu moduli, saglabājot esošo funkcionalitāti un optimizējot to. Sēžu modulis tiks integrēts TAP portālā un kalpos tikai kā sēžu dalībnieku darba vide sēžu laikā, jo pārējiem lietotājiem visa nepieciešamā informācija par TA projektu būs pieejama TAP portālā.  Problēma 2. Apgrūtināta sabiedrības līdzdalība.  Sabiedrības locekļiem šobrīd nav iespēja vienuviet iepazīties ar visiem izstrādes procesā esošajiem TA projektiem, sniegt savu viedokli par tiem un pieteikties jaunumu saņemšanai. Šobrīd sabiedrības viedokli nav iespējams sniegt vienuviet par interesējošo TA projektu visā tā izstrādes un attīstības posmā. Tas rada sadrumstalotu un no sabiedrības skatupunkta necaurspīdīgu viedokļa sniegšanas procesu, kā arī nedod pietiekamu atgriezenisko saiti no TA projektu izstrādātāju puses.  Sabiedrībai TAP portāls un publiskais e-pakalpojums par TA projektu sabiedrisko apspriešanu dos iespēju vienuviet sekot līdzi lēmumu pieņemšanas procesam, sākot no idejas līdz lēmumam Ministru kabinetā, kā arī paplašinās sabiedrības iespējas nepastarpināti paust viedokli par attiecīgo TA projektu un piedalīties tā izstrādē.  Problēma 3. TAP izstrādes un saskaņošanas kontroles sadrumstalotība  Pašreizējā kontroles kārtība un rīki neļauj operatīvi izsekot un ietekmēt TAP izstrādes termiņus, jo izstrādes uzraudzība tiek veikta katrā ministrijā atsevišķi.  TAP portāla ieviešana ļaus valsts pārvaldei un sabiedrībai vienuviet sekot un uzraudzīt doto uzdevumu izpildes statusu un TA projektu izstrādes gaitu visā tā dzīves ciklā (plānošana, izstrāde, saskaņošana un iesniegšana sēdē), tādējādi būtiski samazinot TA projektu izstrādes kavējumu riskus.  Izstrādājot jauno Ministru kabineta kārtības rulli, tika veikti gan redakcionāli, gan būtiski grozījumi, kuru rezultātā tika uzlabota noteikumu struktūra, teksta redakcija un stils, kā arī tos padarot lietotājam vienkāršāk uztveramus un saprotamus, tādējādi nodrošinot precīzāku noteikumu piemērošanu.  Kārtības ruļļa projektā ietvertās būtiskākās izmaiņas:  1. Kārtības ruļļa projekts tiek papildināts atbilstoši Valsts informāciju sistēmu likuma 5.pantam ar TAP portāla aprakstu, kurā ir norādīts valsts informācijas sistēmas pārzinis, iekļaujamā informācija, funkcijas, uzdevumi, kārtība, kādā nodod informāciju iekļaušanai TAP portālā un nosacījumi piekļuves nodrošināšanai. Tiek aprakstītas TAP portāla publiskā un darba vide un to pieejamā funkcionalitāte. Ņemot vērā, ka turpmāk institūcijas darbosies vienotā sistēmā, TA projektus un pavadošos dokumentus nebūs nepieciešamība sūtīt no vienas institūcijas citai, izmantojot e-adresi, līdz ar to tiks mazinātas veicamās darbības katras institūcijas dokumentu vadības sistēmā.  2. Turpmāk tiek noteikts, ka TA projektu sagatavošanā izmanto TAP portālā pieejamās strukturētās veidnes, kuras nodrošinās lielu daļu juridiskās tehnikas un noformējuma prasību ievērošanu. TA projektu sagatavotāji varēs vairāk pievērsties satura izstrādei, mazāk veltot laika tehniskām darbībām, kuras nodrošinās TAP portāls. Sevišķi sarežģītus TA projektus un pielikumus (lielas tabulas ar sarežģītu struktūru, pielikumi, kuros ir atspoguļotas veidlapas, attīstības plānošanas dokumenti u.c.) būs iespējams pievienot TAP portālā datnes veidā. TA projektus, kurus atbilstoši normatīvajiem aktiem paredzēts gatavot ārpus TAP portāla (piemēram, projekta 38.punktā minētie TA projekti) datu apmaiņas tiks nodoti TAP portālam iekļaušanai Ministru kabineta sēdē, savukārt visi pārējie TA projekti tiks gatavoti TAP portālā. TA projekti, kuri satur informāciju par valsts noslēpuma objektu vai informāciju ar statusu “dienesta vajadzībām” netiek sagatavoti TAP portālā.  3. Katram TA projektam tiek definēta tiesību akta lieta (turpmāk TA - lieta). TA lietā tiek automātiski nodefinēts minimālais dokumentu komplekts, bez kura nav iespējama turpmākā TA projekta virzība. TA lietā iekļauj anotāciju (izņemot informatīvajiem ziņojumiem un plānošanas dokumentu projektiem), atzinumus, izziņu un citu ar TA projekta sagatavošanu saistītu informāciju, lai apliecinātu projektā regulēto tiesisko attiecību likumību, bez kuru esības nav iespējams pieņemt lēmumu pēc būtības (piemēram, īpašuma tiesības apliecinoši dokumenti, pašvaldības lēmums, kas apliecina pašvaldības piekrišanu pārņemt nekustamo īpašumu savā īpašumā u.c.). Katrai TA lietai automātiski komplektā tiks ģenerēts arī protokollēmuma projekts, kuru aizpilda pēc nepieciešamības. Savukārt ja protokollēmuma projekts netiks aizpildīts, Ministru kabineta sēdes laikā to aizpildīs Valsts kancelejas amatpersonas. TA lietai piešķir unikālu identifikācijas numuru, pēc kura var izsekot visām TA projekta virzības stadijām un virzības gaitai, kā arī iepazīties ar pašu saturu.  4. Kārtības ruļļa projekts paredz, ka TA projekts un TA lietā esoši dokumenti tiek novirzīti, vizēti, saskaņoti, parakstīti, apstiprināti TAP portālā, izmantojot sistēmas elektroniskās parakstīšanas rīku, bet pēc TA projekta pieņemšanas vai attiecīgas atbalstīšanas Ministru kabineta sēdē Ministru prezidents un ministri paraksta tiesību aktu ar drošo elektronisko parakstu. Ministru kabineta rīkojumi tiek parakstīti no ministru puses ar TAP portāla elektroniskās parakstīšanas rīku, savukārt Ministru prezidents paraksta Ministru kabineta rīkojumu ar drošo elektronisko parakstu.  5. Kārtības ruļļa projektā tiek precizēta TA projektu izsludināšanas kārtība. Turpmāk TA projekti pēc to sagatavošanas un ministrijas atbildīgo amatpersonu apstiprināšanas tiks automātiski publicēti TAP portālā. Pēc publicēšanas TAP portālā ar nākamo darba dienu sākas atzinuma sniegšanas termiņš. Ja ministrija nav norādīta kā atzinuma sniedzējs, tā var izmantot TAP portāla funkcionalitāti un sagatavot atzinumu arī pēc savas iniciatīvas. Tiek realizēts princips, ka netiek patērēts laiks un resurss procesam, lai pieteiktos atzinuma sniegšanai. Ņemot vērā, ka turpmāk TA projekti netiek virzīti atšķirīgi saskaņošanai ar izsludināšanu un bez izsludināšanas Valsts sekretāru sanāksmē, tad atzinumu sniegšanas process kļūst vienkāršāks un vienveidīgs. Jebkurš vispārpieejams TA projekts ir publiski pieejams TAP portālā, un atzinuma sniegšanas termiņā jebkura institūcija var sniegt atzinumu.  6. Turpmāk atzinumi tiks sagatavoti strukturētā veidā, izsakot iebildumu vai priekšlikumu pie konkrētā TA projekta teksta iedalījuma vai pie datnes, ja kāds TA projekta dokuments ir pievienots datnes veidā. Papildus atzinuma formā, pie katra iebilduma vai priekšlikuma, ir paredzēts lauks piedāvātās redakcijas izteikšanai, kurš ir aizpildāms pēc atzinuma sniedzēja ieskatiem. Savukārt ja atzinums ir bez iebildumiem un priekšlikumiem, ministrija izmantojot TAP portāla funkcionalitāti varēs nospiest attiecīgu izvēlni TAP portālā un atzinums ģenerēsies automātiski. Ja atzinums ministrijā ir saņemts dokumenta veidā ārpus TAP portāla, ministrija informē atzinuma autoru par to, ka atzinumu nepieciešams sagatavot TAP portālā. Gadījumos, kad objektīvu iemeslu dēļ (piemēram, tehnisku iemeslu dēļ nedarbojas TAP portāls) nav iespējams biedrībai vai nodibinājumam izveidot savu kontu vai sagatavot atzinumu TAP portālā, ministrija pati pievieno atzinumu TAP portālā TA lietai, papildinot izziņu.  Tie atzinumi, kuri sagatavoti strukturētā veidā, TAP portālā automātiski tiks ielasīti TA projekta izziņā. Izziņa ģenerējas automātiski un iepriekš sniegtos iebildumus no tās dzēst nebūs iespējams, līdz ar to katram iebildumam vai priekšlikumam TAP portālā ir jānorāda apstrādes statuss (ņemts vērā vai nav), kurš saglabāsies izziņā.  Iebildumiem (atzinumiem), kas sniegti pēc termiņa, būs pazīme, ka iebildums sniegts pēc atbildīgās ministrijas noteiktā termiņa. Ja Valsts kanceleja sagatavos atzinumu, tad ministrija pēc atzinuma izvērtēšanas varēs iesniegt precizēto projektu izmantojot TAP portālu.  7. Kārtības ruļļa projektā paredzēts, ka ministrija nosaka atzinuma sniegšanas termiņu, ievērojot šādus termiņu noteikšanas principus:  7.1. vispārējā kārtībā – no 10 darbdienām;  7.2. steidzamības kārtībā – no vienas līdz deviņām darbdienām. Steidzamības kārtību var piemērot tikai izņēmuma gadījumā, ja jautājumu nepieciešams risināt nekavējoties saistībā ar tādu valstij nelabvēlīgu seku iestāšanos, kas skar būtiskas sabiedrības intereses vai valsts starptautiskās, finanšu, ekonomiskās vai drošības intereses.  Papildus tiek paredzēta arī iespēja atzinuma sniedzējam atbildīgās ministrijas noteikto atzinuma sniegšanas termiņu (parastā kārtībā vai steidzamības kārtībā virzāmais projekta termiņš) pagarināt līdz trim darbdienām, ja tas objektīvu iemeslu dēļ nevar sniegt atzinumu atbildīgās ministrijas noteiktajā termiņā. Šāda iespēja ir paredzēta vienu reizi un tā ir attiecināma uz visām institūcijām, kuras sniedz atzinumu par attiecīgo TA projektu. Ja atzinuma sniedzējs uzskata, ka steidzamības termiņš nav pamatots, tad var izmantot atzinuma sniegšanas termiņa pagarinājumu vai arī sagatavot atzinumu, norādot iebildumu pie projekta nosaukuma, ar informāciju, ka iebilst steidzamības statusa piemērošanai un projekta saskaņošanas termiņam. Kārtības ruļļa projektā netiek paredzēts, ka kāda institūcija kontrolē atbildīgās ministrijas noteiktos saskaņošanas termiņus, šo kontroli realizē atzinuma sniedzēji pagarinot atzinuma sniegšanas termiņu vai sagatavojot iebildumu par noteikto atbildīgās ministrijas termiņu.  Starpinstitūciju sanāksmes var tik rīkotas klātienē vai attālināti, izmantojot tiešsaistes audiovizuālos rīkus. Uzaicinājumus piedalīties starpinstitūciju sanāksmēs ministrijas var sūtīt izmantojot institūcijas oficiālo elektronisko adresi.  Ja atzinums sniegts pēc noteiktā termiņa, atbildīgajai ministrijai ir tiesības turpināt TA projekta virzību iesniegšanai Valsts kancelejā, neprecizējot TA projektu un neapstrādājot izziņu par atzinumā minētajiem iebildumiem un priekšlikumiem. Tāpat projektā nav paredzēts minimālais termiņš atkārtotai saskaņošanai, jo praksē konstatēts, ka steidzamos gadījumos šis termiņš netiek ievērots, līdz ar to, lai neradītu lieku normatīvismu, regulējums ir veidots pēc iespējas elastīgāks, jo citādi rodoties kādiem neparedzētiem apstākļiem regulējums būtu jāgroza, pretējā gadījumā nostiprinātie termiņi netiktu ievēroti. Papildus, ja valsts pārvalde konstatēs un vienosies (piemēram, Valsts sekretāru sanāksmē) minimālo termiņu atkārtotai saskaņošanai, to varēs realizēt izmantojot TAP portāla uzstādījumus, negrozot regulējumu Ministru kabineta kārtības rullī.  Pēc projekta iesniegšanas Valsts kancelejā tiks pārbaudīts vai projekts ir saskaņots atbilstoši regulējumā minētajam. Ja projekts būs neatbilstoši saskaņots, par to tiks informēts Ministru prezidenta birojs turpmākai lēmuma pieņemšanai.  8. Kārtības ruļļa projekts paredz ieviest GRECO rekomendāciju -  pārskatīt attiecīgos normatīvos aktus, lai nodrošinātu, ka tiešsaistē publiski ir pieejams visu Ministru kabineta, tā komiteju sēžu un Valsts sekretāru sanāksmju dalībnieku saraksts.  <https://rm.coe.int/piekta-novertesanas-karta-korupcijas-noversana-un-integritates-veicina/16808d5a3a>  9. Datu apmaiņa TAP portālam ar ESTAPIKS  ESTAPIKS tiešsaistes datu apmaiņas režīmā nodod TAP portālam informāciju par uzdevumu, kura ietvaros jānodrošina Eiropas Savienības tiesību aktu pārņemšanu nacionālajā līmenī. Ministrija automātiski saņems uzdevumu TAP portālā ar šāda veida uzdevumu un pazīmi, ka tas ir sagatavots ESTAPIKS. Projektu izstrādā un saskaņo TAP portālā un pēc izskatīšanas Ministru kabineta sēdē TAP portāls nosūtīs notifikāciju ESTAPIKS, par uzdevuma izpildi ar attiecīgu saiti uz pieņemto dokumentu.  10. Autentifikācija TAP portālā  TAP portāla publiskai videi skatīšanas režīmā netiek paredzētas autentifikācijas prasības. Savukārt sabiedrības līdzdalības procesā, ja persona vēlās sniegt viedokli par projektu, tā autentificējoties, izmantojot latvija.lv iespējas. Saskaņošanas (atzinuma sniegšanas) procesa ietvaros juridiskās personas (biedrības un nodibinājumi) TAP portāla var sniegt atzinumu divos veidos - pieprasot Valsts kancelejai izveidot kontu vai arī izmantot latvija.lv autentificēšanās iespējas. Pēc juridiskās personas administratora konta izveides administratoram TAP portāla produkcijas vidē jāizveido savas organizācijas lietotāju kontus un jānokonfigurē organizācijas struktūra.  TAP portāla darba vidē autentifikācija tiek paredzēta atbilstoši 2020.gada 3.decembra Valsts sekretāru sanāksmes lemtajam (prot. Nr.48 34.§), izmantojot valstī drošos risinājumus ar eParaksts mobile, eParaksts eID un eParaksts karti.  11. Atbilstoši 2021. gada 4. marta Valsts sekretāru sanāksmes lemtajam (prot.Nr.9 40.§) Kārtības ruļļa projekta noslēguma jautājumos paredzēts, ka sešus mēnešus pēc TAP portāla palaišanas vēl var virzīt tiesību aktu projektus nestrukturizētā veidā (datņu veidā), ja tiesību akta projekti ir izsludināti Valsts sekretāru sanāksmē vai nosūtīti saskaņošanai.  12. Uzsākot TAP portāla ekspluatāciju netiks turpināta ierastā kārtība par politikas plānošanas dokumentu nosūtīšanu uz Politikas plānošanas dokumentu datubāzi, jo pieņemtie politikas plānošanas dokumenti būs publiski pieejami TAP portālā. Savukārt vēsturiskie politikas plānošanas dokumenti būs pieejami Politikas plānošanas dokumentu datubāzē.  13. Kārtības ruļļa projekta noslēguma jautājumos paredzēts, ka valsts drošības iestādes, kamēr nav nodrošināts atbilstošs centralizēts autentificēšanās risinājums darbam TAP portālā, tad tās nepieciešamās darbības projektu apritei veic ārpus TAP portāla. Atbildīgās ministrijas nodrošina valsts drošības iestāžu sagatavotās informācijas iekļaušanu TAP portālā.  14. Sabiedrības līdzdalība tiesību aktu portālā tiks pilnveidota, nodrošinot ērtu un caurspīdīgu procesu visām iesaistītajām pusēm, t.sk. regulējuma izstrādātajiem:   * tiesību aktu portālā ir iestrādāti tehniskie risinājumi vairāku līdzdalības veidu, kurus varēs noformēt tepat portālā (aptauja, diskusija, konsultatīvā padome/darba grupa, publiskā apspriešana, atzinums), nodrošināšanai; * būs pieejams e-pakalpojums “Sabiedrības līdzdalība tiesību aktu izstrādē”, ko varēs izmantot gan fiziskās, gan juridiskās personas; * sabiedrības līdzdalības rezultāti tiks automātiski apkopoti un noformēti to turpmākai apstrādei; * atgriezeniskā saikne sabiedrības pārstāvjiem tiks sniegta automātiski.   Arī turpmāk sabiedrības līdzdalības procesā būs jāievēro normatīvie akti par sabiedrības līdzdalību attīstības plānošanas procesā: Valsts pārvaldes iekārtas likumu, Attīstības plānošanas sistēmas likumu un [Ministru kabineta 2009. gada 25. augusta noteikumus Nr. 970 "Sabiedrības līdzdalības kārtība attīstības plānošanas procesā"](https://likumi.lv/doc.php?id=197033).  Pašlaik tiek izstrādātas Vadlīnijas sabiedrības līdzdalības nodrošināšanai valsts pārvaldē, kas sniegs metodoloģisku atbalstu valsts pārvaldē nodarbinātajiem.  15. Kārtības ruļļa projekts tiek papildināts ar regulējumu attiecībā uz starptautisko līgumu tulkojumu precizēšanu.  Tulkojumu precizēšana notiek šādi:  A. Ja ministrija konstatē kļūdu starptautiskā līguma, kas apstiprināts ar likumu un kura viena no autentiskajām valodām nav latviešu valoda, tulkojumā, un ja šāda kļūda apgrūtina pareizu starptautiskā līguma normas piemērošanu, ministrija nosūta motivētu priekšlikumu par starptautiskā līguma tulkojuma precizējumu Ārlietu ministrijai un Tieslietu ministrijai.  B. Pēc Ārlietu ministrijas un Tieslietu ministrijas saskaņojuma saņemšanas par starptautiskā līguma tulkojuma precizējuma nepieciešamību ministrija priekšlikumu par tulkojuma precizējumu kopā ar Ārlietu ministrijas un Tieslietu ministrijas saskaņojumu nosūta Valsts valodas centram, kas precizē attiecīgā starptautiskā līguma latviešu valodas tulkojumu.  C. Ar Valsts valodas centru saskaņotu priekšlikumu par starptautiskā līguma tulkojuma precizējumu ministrija iesniedz Tieslietu ministrijā. Tieslietu ministrija regulāri apkopo visu ministriju iesniegtos priekšlikumus par starptautisko līgumu tulkojumu precizējumiem un sagatavo informatīvo ziņojumu.  D. Sagatavoto informatīvo ziņojumu, kam pievienoti ministriju priekšlikumi starptautisko līgumu tulkojumu precizēšanai un Ministru kabineta sēdes protokollēmuma projekts par starptautisko līgumu tulkojumu precizēšanu, Tieslietu ministrs iesniedz apstiprināšanai Ministru kabinetā.  E. Ministru kabineta atbalstīto informatīvo ziņojumu kopā ar Ministru kabineta sēdes protokola izrakstu un atbalstītajiem priekšlikumiem starptautisko līgumu tulkojumu precizēšanai Valsts kanceleja nosūta Saeimas Ārlietu komisijai.  16. Projekts paredzēts TA projektu deklasifikācijas process, izmantojot TAP portālu. Atbildīgā ministrija saņems notifikāciju par Ministru kabinetā izskatīto projektu deklasifikācijas termiņa tuvošanos un atbilstoši Informācijas atklātības likumam kā ierobežotas pieejamības statusa autors izvērtēs statusa pagarināšanu vai atcelšanu. Atbilstoši TAP portālā pieejamai funkcionalitātei ir definēti vairāki veidi deklasifikācijas veikšanai. Atkarībā no formas struktūras un termiņa tiek piemērots atšķirīgs deklasificēšanas veids.  17. Ja Ministru kabineta komitejas netiek sasauktas atbilstoši Ministru prezidenta norādījumam, tad pēc projekta izskatīšanas Valsts sekretāru sanāksmē projektu var virzīt izskatīšanai Ministru kabineta sēdē.  18. Vēsturiski dati par iesniegtajiem projektiem izskatīšanai Ministru kabinetā būs pieejami Ministru kabineta tīmekļa vietnē, savukārt ar TAP portāla ieviešanu visi jaunradītie dati būs pieejami TAP portālā.  19. Ārpus TAP portāla tiek gatavoti projekti kuri satur valsts noslēpuma objektu saturošu informāciju atbilstoši instrukcijā noteiktajai kārtībai. Projekti ar lietojuma ierobežojumu “dienesta vajadzībām” tiek sagatavoti institūciju drošajās vidēs. Pēc sagatavošanas un parakstīšanas tie tiek virzīti saskaņošana un iesniegšana kriptēto datņu veidā TAP portālā.  Papildus norādām, ka:  1) Ministru kabineta 2017. gada 4. jūlija noteikumu Nr. 402 “Valsts pārvaldes e-pakalpojumu noteikumi” 9.6. apakšpunktā norādītā programmsaskarne (API) TAP portālā netika plānota un šobrīd netiek izmantota.  2) TAP portālā tiek izmantoti šādi koplietošanas elementi - Valsts informācijas sistēmu savietotāja koplietošanas personas identifikācijas risinājums un datu nodošana uz klienta darba vietu (e-adresi). |
| 3. | Projekta izstrādē iesaistītās institūcijas un publiskas personas kapitālsabiedrības | TAP portāla izstrādes laikā izteiktie priekšlikumi un uzlabojumi ir ietverti TAP portāla funkcionalitātē un atspoguļoti kārtības ruļļa projektā. Kopumā tika organizētas 103 sanāksmes ar ministrijām, institūcijām, biedrībām un nodibinājumiem. |
| 4. | Cita informācija | Plānots, ka kārtības ruļļa projekts stāsies spēkā 2021.gada 25.augustā. Pēc TAP portāla ieviešanas Valsts kanceleja precizēs Tiesību akta izstrādes ceļvedi atbilstoši TAP portāla pieejamai funkcionalitātei.  Papildus informējam, ka 2020.gadā TAP portāla analīzes, izstrādes un laidienu testēšanas fāzēs piedalījušās visas ministrijas un tajās piedalījušies 762 speciālisti. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tieši ietekmēs Valsts kanceleju, ministrijas, Korupcijas novēršanas un apkarošanas biroju, Pārresoru koordinācijas centru un citas tiešās pārvaldes iestādes un to padotībā esošās institūcijas, kas izstrādā TA projektus, kā arī sociālos partnerus, nevalstiskās organizācijas, sabiedriski aktīvas personas, kas iesaistās TA projektu izstrādē un saskaņošanā vai izsaka savus priekšlikumus jaunam regulējumam vai tā grozījumiem.  Netieši tiesiskais regulējums ietekmēs visu sabiedrību kopumā, jo kārtības ruļļa projekts rada priekšnoteikumus kvalitatīvākai, vispusīgākai tiesību aktu izvērtēšanai un pieņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka administratīvais slogs samazināsies, bet pašlaik nav iespējams korekti novērtēt administratīvās izmaksas šo prasību izpildei.  Ieviešot TAP portālu, valsts pārvaldei un sabiedrībai būs vairāki ieguvumi un resursu ietaupījumi, kas atsvērs ieguldītās investīcijas šāda mēroga projekta ieviešanā.  Projekts paredz administratīvā sloga samazinājumu šādiem procesiem:   1. projektu izstrādei (sagatavošana, grozījumu veikšana); 2. saskaņošanai (atzinumu rakstīšana, izziņas apkopošna); 3. sabiedrības līdzdalībai (vienkopus tiks publicēti projekti sabiedrības līdzdalības procesam); 4. MK sēžu nodrošināšana; 5. projektu vīzēšana un izsekošana; 6. datu apmaiņa ar ārējām sistēmām; 7. procesu automatizācija; 8. u.c. |
| 3. | Administratīvo izmaksu monetārs novērtējums | Ņemot vērā, ka katra TA projekta izstrādes apjomu nosaka virkne faktoru (regulējuma joma, sarežģītība, saturs), nav iespējams aprēķināt vienu standarta gadījumu. |
| 4. | Atbilstības izmaksu monetārs novērtējums | Ņemot vērā, ka katra TA projekta izstrādes apjomu nosaka virkne faktoru (regulējuma joma, sarežģītība, saturs), nav iespējams aprēķināt vienu standarta gadījumu. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts ir saistīts ar 2021. gada 17. jūnija Valsts sekretāru sanāksmē izsludinātajiem projektiem:   1. [Noteikumu projekts "Grozījumi Ministru kabineta 2014.gada 2.decembra noteikumos Nr.737 "Attīstības plānošanas dokumentu izstrādes un ietekmes izvērtēšanas noteikumi""](https://eportfelis.mk.gov.lv/eportfelis/DesktopModules/NOpenDocument.aspx?tabindex=2&tabid=18&BriefcaseID=40830&mid=59&ProjectID=29358) (VSS-593); 2. [Noteikumu projekts "Grozījumi Ministru kabineta 2009.gada 3.februāra noteikumos Nr.108 "Normatīvo aktu projektu sagatavošanas noteikumi""](https://eportfelis.mk.gov.lv/eportfelis/DesktopModules/NOpenDocument.aspx?tabindex=2&tabid=18&BriefcaseID=40830&mid=59&ProjectID=29359) (VSS-594); 3. [Instrukcijas projekts "Vienotā uzdevumu izpildes kontroles kārtība Vienotajā tiesību aktu projektu izstrādes un saskaņošanas portālā"](https://eportfelis.mk.gov.lv/eportfelis/DesktopModules/NOpenDocument.aspx?tabindex=2&tabid=18&BriefcaseID=40830&mid=59&ProjectID=29360) (VSS-595); 4. [Instrukcijas projekts "Kārtība, kādā attīstības plānošanas dokumenta projekts, tiesību akta projekts vai informatīvais ziņojums, kas satur informāciju dienesta vajadzībām, sagatavojams, saskaņojams ar ministrijām un citām institūcijām, kā arī iesniedzams un izskatāms Ministru kabinetā"](https://eportfelis.mk.gov.lv/eportfelis/DesktopModules/NOpenDocument.aspx?tabindex=2&tabid=18&BriefcaseID=40830&mid=59&ProjectID=29361) (VSS-596); 5. [Instrukcijas projekts "Grozījumi Ministru kabineta 2012.gada 4.decembra instrukcijā Nr.14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu""](https://eportfelis.mk.gov.lv/eportfelis/DesktopModules/NOpenDocument.aspx?tabindex=2&tabid=18&BriefcaseID=40830&mid=59&ProjectID=29362)(VSS-597).   Iepriekš minēto tiesību aktu projektu anotācijās ir aprakstītās nepieciešamās izmaiņas.  Grozījumus Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" Valsts kanceleja plāno izstrādāt līdz 2022.gada 1.augustam, tomēr attiecībā uz paziņojumu par līdzdalības iespējām publicēšanu MK sēdes protokollēmumā plānots noteikt, ka iepriekšminētie paziņojumi sagatavojami, izmantojot TAP portāla funkcionalitāti. |
| 2. | Atbildīgā institūcija | Valsts kanceleja |
| 3. | Cita informācija | Pieņemot jaunu Ministru kabineta kārtības rulli, spēku zaudēs normatīvie akti, kuri ir izdoti pamatojoties uz Ministru kabineta 2009.gada 7. aprīļa noteikumiem Nr. 300 “Ministru kabineta kārtības rullis” deleģējumu.  Ministru kabineta 2009. gada 15. decembra instrukcija Nr. 19 "Tiesību akta projekta sākotnējās ietekmes izvērtēšanas kārtība";  Ministru kabineta 2009. gada 1. septembra instrukcija Nr. 14 "Vienotā uzdevumu izpildes kontroles kārtība ministrijās un Valsts kancelejā";  Ministru kabineta 2010. gada 23. marta instrukcija Nr. 2 "Kārtība, kādā ministrija sagatavo, noformē un izplata sabiedrībai informāciju par Valsts sekretāru sanāksmē, Ministru kabineta komitejā un Ministru kabineta sēdē izskatāmajiem projektiem un pieņemtajiem lēmumiem"; |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta kārtības ruļļa regulējumā ir ietverti vairāki procesi, kuri ir realizēti TAP portālā. TAP portāla izstrādes laikā tika iesaistītas visas ministrijas un to padotības iestādes, kā arī TAP portāls un tajā ietvertā funkcionalitāte tika demonstrēta Nevalstisko organizāciju un Ministru kabineta sadarbības memoranda īstenošanas padomē uz kuru tika uzaicināts plašs nevalstisko organizāciju loks.  Atbilstoši Ministru kabineta noteikumu Nr. 653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 20.6.3. un 20.13.1. punktiem TAP projekts var finansēt tikai administratoru un to informācijas sistēmas lietotāju apmācību izmaksas, kuri, izmantojot informācijas sistēmu, nodrošina pakalpojumu sniegšanu.  Lai nodrošinātu visa plānošanas perioda ERAF projektu Informatīvos un publicitātes pasākumus Valstī tika realizēti 2 atsevišķi publicitātes projekti: VARAM PIKTAPS2 projekts un VRAA PSPP projekts.  Atbilstoši noteiktajai kārtībai un VARAM uzstādījumam TAP portāla detalizētajā projekta aprakstā tika ietverts, ka sabiedrības informēšana un izglītošana par TAP portālu tiks veikta VARAM PIKTAPS2 projekta un VRAA PSPP projekta ietvaros.  Tā kā pēc Valsts kancelejas aicinājumiem nav saņēmusi nekādu palīdzību no PIKTAPS 2 un PSPP, tad atbilstoši MK noteikumiem Nr.653 no TAP portāla līdzekļiem Valsts kanceleja veic informatīvos un publicitātes pasākumus tikai TAP portāla administratoriem un lietotājiem, bet plašākai sabiedrības informēšanai Valsts kancelejai bija jārod savi finanšu resursi, kā ietvaros par TAP portālu sabiedrība tiks informēta šādi:   * Portāla prezentācija Delfi.lv tiešraidē, kuras laikā tiks skaidrota portāla būtība, funkcijas un sabiedrības ieguvumi no tā. Pasākums tiks popularizēts VK sociālo tīklu kontos; NVO tiks izsūtīti ielūgumi pieslēgties pasākuma tiešraidei. * Piecu īsu, informatīvu video izplatīšana, kuros sabiedrība tiek iepazīstināta ar TAP portālu, tā nodrošinātajām iespējām sekot līdzi tiesību aktu projektu apritei un valdības darbam, kā arī izmantot e-pakalpojumu “Sabiedrības līdzdalība”. * Trīs informatīvu materiālu izplatīšana NVO. Šajos materiālos tiks iekļauti gan jau minētie video, gan citi vizuālie materiāli, piem., infografikas, un skaidrojoši teksti par to, kādas funkcijas TAP portāls piedāvā sabiedrībai un NVO. * Viedokļraksti un intervijas drukātajos medijos, ziņu portālos, TV un radio raidījumos, lai skaidrotu TAP portāla nodrošinātās iespējas efektīvāk iesaistīties sabiedrības līdzdalībā. * Komunikācija sociālajos tīklos. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, 2021.gada 2. jūnijā noteikumu projekts ievietots Valsts kancelejas tīmekļa vietnē. |
| 3. | Sabiedrības līdzdalības rezultāti | Pirms izsludināšanas Valsts sekretāru sanāksmē tika saņemts atzinumi no biedrībām “Latvijas pilsoniskās alianses” un “Sabiedriskās politikas centrs PROVIDUS”. Atzinumos kopumā ir pausts atbalsts izstrādātajam noteikumu projektam, tika izteikti priekšlikumi projekta uzlabošanai un precizēšanai, kas tika izvērtēti un iespēju robežās ņemti vērā. Daži priekšlikumi, ietver politisko izšķiršanos, kuri tiks aktualizēti projekta izskatīšanas gaitā, piemēram, noteikt kā obligātos atzinuma sniedzējus konkrētu biedrību vai arī noteikt, ka attiecīgās biedrības piedalās sēdēs ar padomdevēja tiesībām u.c. |
| 4. | Cita informācija | Ministru kabineta noteikumi pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" (www.vestnesis.lv), kā arī tās ir pieejamas sistematizētas portālā Likumi.lv ([www.likumi.lv](http://www.likumi.lv)).  TAP portāla izstrādes laikā kopumā tika organizētas 103 sanāksmes ar ministrijām, institūcijām, biedrībām un nodibinājumiem. Sanāksmju laikā izteiktie priekšlikumi un viedokļi tika ņemti vērā un iestrādāti TAP portālā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kanceleja, ministrijas, Korupcijas novēršanas un apkarošanas birojs, Pārresoru koordinācijas centrs un citas tiešās pārvaldes iestādes un to padotībā esošās institūcijas. TAP portāla darbības nodrošināšanai nepieciešamās informācijas apmaiņā iesaistītās institūcijas – sistēmu pārziņi (projekta 34.punktā minētie pārziņi). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.  Projekta izpilde notiks esošo funkciju ietvaros. |
| 3. | Cita informācija | Nav |

Ministru prezidents A. K. Kariņš

V.Sidorenkovs 67082982

[viktors.sidorenkovs@mk.gov.lv](mailto:viktors.sidorenkovs@mk.gov.lv)